ຊາວການາ ສົ່ງສະການ ມື້ລາງປະທານາທິບໍດີ John Atta Mills
ຜູ້ນໍາຂອງປະເທດໃນອາຟຣິກາ ສິບປາຍຄົນ ພ້ອມທັງລັດຖະມົນຕີການຕ່າງປະເທດ ສະຫະລັດ ທ່ານນາງ Clinton ເຂົ້າຮ່ວມພິທີສົ່ງສະການ ມື້ລາງປະທານາທິບໍດີການາ.
ຊາວການາຫລາຍພັນຄົນ ແລະແຂກຕ່າງປະເທດຜູ້ມີກຽດ ໄດ້ໄປສະແດງຄວາມເຄົາລົບ ເປັນຄັ້ງສຸດທ້າຍ ຕໍ່ມື້ລາງປະທານາທິບໍດີ ທ່ານ John Atta Mills ທີ່ເສຍຊີວິດກະທັນຫັນ ໃນວັນທີ 24 ກໍລະກົດທີ່ຜ່ານມານີ້ ໃນວັນສຸກຜ່ານມານີ້ ຊາວການາທີ່ນຸ່ງເຄື່ອງສີແດງແລະດໍາ ພາກັນຢືນລຽງກັນ ຢູ່ແຄມ ຖະໜົນສາຍຕ່າງໆ ໃນນະຄອນຫລວງ Accra ໃນຂະນະທີ່ມີການແຫ່ສົບຂອງທ່ານ Mills ຜ່ານນະຄອນຫລວງໄປ ມີຜູ້ນໍາຂອງປະເທດໃນອາຟຣິກາສິບປາຍ ຄົນ ພ້ອມທັງລັດຖະມົນຕີການຕ່າງປະເທດ ສະຫະລັດ ທ່ານນາງ Hillary Clinton ໄດ້ ເຂົ້າຮ່ວມພິທີສົ່ງສະການດັ່ງກ່າວ ທີ່ຈັດຂຶ້ນໃນ ຈະຕຸລັດເອກະລາດຂອງນະຄອນ Accra ທ່ານ Mills ເປັນປະທານາທິບໍດີຜູ້ທີສາມ ທີ່ໄດ້ຮັບການເລືອກຕັ້ງເອົາແບບມີປະຊາ ທິປະໄຕ ຊຶ່ງທ່ານໄດ້ຖືກເລືອກຕັ້ງໃນການ ປ່ອນບັດ ຂອງປີ 2008 ແລະ ມີການຄາດຫວັງກັນວ່າ ທ່ານຈະລົງແຂ່ງຂັນອີກໃນການ ເລືອກຕັ້ງປະທານາທິບໍດີ ໃນເດືອນທັນວາ ທີ່ຈະມາເຖິງນີ້ ພາຍໃນເວລາບໍ່ເທົ່າໃດຊົ່ວໂມງລຸນຫລັງທີ່ທ່ານ Mills ໄດ້ເສຍຊີວິດໄປ ຮອງປະທານາທິບໍ ດີ John Dramani Mahama ກໍໄດ້ສາບານຕົວຂຶ້ນຮັບຕໍາແໜ່ງ ແທນທ່ານ ຊຶ່ງເປັນການ ເນັ້ນເຖິງບົດບາດຂອງປະເທດການາ ໃນນາມທີ່ເປັນ ປະເທດນຶ່ງ ທີ່ມີປະຊາທິປະໄຕທີ່ທຸ່ນ ທ່ຽງທີ່ສຸດ ໃນທະວີບອາຟຣິກາ